Kleuterskool | Tjokkerjol Speelgroepie en Kleuterskool | Centurion
Baie welkom by Tjokkerjol Speelgroepie en Naskool.
Ons is 'n gevestigde skooltjie in Lyttelton Manor omgewing. Die speelgroepie is geopen in 2011 en is in 'n sentrale residensiële gebied geleë. Ons is 'n Christelike georiënteerde skooltjie vir Afrikaans en Engelse lyfies.
Vandag kyk ons met dankbaarheid terug... 10 Jaar gelede was on nog in ons babaskoene met min ondervinding, ons het mylpale behaal. Ons het gekruip, opgestaan, begin loop... natuurlik van tyd tot tyd geval, lesse geleer en verder gegroei.
Ons moes van perseel skuif want ons skooltjie het van 'n Speelgroepie gegroei tot 'n klein voldag kleuterskooltjie. Ons moes selfs 'n tweede keer trek sodat ons nog meer spasie het vir groei.
Vandag is ons 'n klein intieme kleuterskooltjie met ongeveer 40 klein mensies. Ons glo nie in "massa produksie" nie. Ons doel hier is om vir elke kindjie te ontwikkel en te vorm na hul eie identiteit. Elke kindjie ontwikkel en groei teen sy of haar unieke tempo.
Ons glo as ons, ons maatjies laat veilig voel, roetine skep en liefde in oorvloed gee sal ons maatjies blom en optimaal ontwikkel vir die doel waarvoor hulle geskape is.
Ons volg 'n oulike ontwikkelings met hulle waar ons hulle aanmoedig om so speel-speel alle nodige mylpale en vaardighede te ontwikkel sodat hulle eendag as hulle grootskool toe gaan nie net gereed is vir daardie hoofstuk van hulle lewe nie, maar ook sterk kindertjies is, wat hulleself ken en floreer.
Ons maatjies kom ook selfs na skool terug kleuterskool toe, want al leer ons hulle om selfstandig te wees, probeer ons ons maatjies so lank as moontlik kind hou. So het ons naskooltjie so 2 jaar gelede ontstaan, toe ons eerste babas moes grootskool toe gaan, al was dit opwindend en lekker het hulle Tjokkerjol gemis en gevra hulle wil kom kuier.
'n Paar Aktiwiteite
Dis hoe ons lyfies leer deur speel
Lepel & Balle
Hierdie aktiwiteit word gebruik vir hand-oog koördinasie, middelyn kruising, probleemoplossing, kleurerkenning & motoriese beplanning.
Gekleurde Plastiek Skroewe
Ons gebruik hierdie aktiwiteit vir vorm-erkenning, motoriese beplanning, probleemoplossing en bilaterale-integrasie. Dit ontwikkel visuele voorgrond, agtergrond persepsie.
Doppies in water
Hierdie aktiwiteit word gebruik vir hand-oog koördinasie, probleem oplossing, waterspel, sensoriese integrasie asook dieptepersepsie.
Bal & Kegels
Hier leer ons van grootmotoriese koördinasie. Balspel / balvaardighede. Hand-oog en voet-oog koördinasie. Bilateral integrasie, motoriesebeplanning, probleemoplossing, sosiale vaardighede ontwikkeling, groepwerk asook ruimtelike oriëntasie